GOOGLE
గూగుల్‌ ఆధునాతన రక్షణ ప్రోగ్రాం
న్యూఢిల్లీ,అక్టోబరు 3: రోజురోజుకి సైబర్‌, మాల్‌ వేర్‌ల దాడుల ప్రభావం పెరుగుతుంది. ఎప్పుడు ఏ రూపంలో మాల్‌వేర్‌లు దాడి చేస్తాయోనని భయం భయంగా గడపాల్సిన పరిస్థితి.గూగుల్‌ త్వరలో ప్రవేశపెట్టబోతున్న కొత్త పరిజ్ఞానంతో ఈ భయే అవసరం లేదని ప్రకటించింది. సైబర్‌ నేరగాళ్లు,మాల్‌వేర్‌ దాడుల నుంచి ప్రధానంగా ప్రముఖ వ్యక్తుల పేరున్న రాజకీయ నాయకుల సమాచారాన్ని రక్షించేందుకు అమెరికాకు చెందిన బహుళజాతి సంస్థ సాయంతో రెండంచెల భద్రతా వ్యవస్థను పటిష్ట పరిచి కొత్త సాంకేతిక పరిజ్ఞానాన్ని అందుబాటులోకి తీసుకువస్తున్నట్లు గూగుల్‌ ప్రకటించింది.ఆధునాతన రక్షణగా పిలిచే ఈ ప్రొగ్రాం అక్టోబర్‌ నెలలో అందు బాటులోకి రానుంది. జీమెయిల్‌, గుగూల్‌ డ్రైవ్‌, యూఎస్‌బీలలో ఉన్న ప్రస్తుతం ఉన్న రక్షణ వ్యవస్థస్థానాన్ని ఇది భర్తీచేస్తుంది.గూగుల్‌ ఖాతా తో అనుసంధానమైన థర్డ్‌ పార్టీ ఆఫ్‌ల సేవలను ఈ రక్షణ వ్యవస్థ పరిమితం చేస్తుందని బ్లూమ్‌ బెర్గ్‌ నివేదిక వెల్లడించింది. రాజకీయ, కార్పొరేట్‌ వ్యవస్థకు సంబంధించిన వ్యక్తుల గూగుల్‌ ఖాతాలను ముందస్తు దాడుల నుంచి కాపా డేందుకు ఈరక్షణ వ్యవస్థ ఉపయోగపడుతుంది.